text: Op de wijse. Met vruechden willen wy singen.
  Ic wil my gaen vertroosten mijn in Iesus lijden soet
  Al heuet gestaen ten boosen mijn het mocht noch werden goet
  Al om mijn sondich leuen mijn ben ick met druc beuaen
  Dat wil ick gaen begeuen mijn o Iesus siet my aen.
  Mij suchten ende mijn kermen mijn siet aen ghenadich Godt
  Eylaes wilt mijns ontfermen mijn al heb ick ghebodt
  Versmaet tot meniger uren, ic wil my beteren gaen
  Dit doet mijn hertet rueren mijn o Iesu siet my aen.
  Den tijt heb ic verloren mijn die ghy my hebt v’leent
  Na v en wilde ick niet hooren mijn in sonden was ick versteent
  Seer traech ben ick tot deuchden mijn al heb ick goet vermaen
  Oorspronck der eewigher vreuchden mijn o Iesu siet my aen.
  Al ben ick vol van sonden mijn wilt mijns ghedachtich sijn
  V deucht is sond’ gronden mijn die schulden sijn al mijn
  Ic kent al ist seer spade mijn ende wilt my niet v’smaden
  Aen v roep ick genade mijn o Iesu siet my aen.
  Och laet my och armen mijn had ick te voren versint
  So mocht ick in v armen mijn rusten als v kint
  Om mijn groote misdaden mijn so mocht ic my v’slaen
  Maer o vat vol alder genaden mijn o Iesu siet my aen
  Maria Keyserinne mijn der sondaers toeuerlaet
  Vercrijcht my ws Kintds minne mijn want my nv nauwe staet
  O Maghet wilt my hooren mijn in mijnder noot bystaen
  
  Noch roep ickals te voren mijn o Iesu siet my aen.
  O heylighen alle gader mijn staet my in noode by
  Wilt bidden Godt den Vader mijn dat hy my ghenadich zy
  Mijn roepen en wilt niet laten mijn tot dat ick ghenade ontfaen
  Noch roep ic t’sal my baten mijn o Iesu siet my aen.